b'\n_START_ARTICLE_\nHugh Alexander Kennedy\n_START_SECTION_\nResultats destacats en competici\xc3\xb3\n_START_PARAGRAPH_\nEl 1844, va perdre un matx contra Howard Staunton (3\xc2\xa0: 8). El 1845, va formar equip amb Staunton a Portsmouth en dues partides per tel\xc3\xa8graf (una perduda i una taules) contra un equip format per Henry Thomas Buckle, George Walker, William Davies Evans, Perigal, i Tuckett a Londres. Va perdre dos matxs contra Elijah Williams (+2 \xe2\x80\x934 =0) el 1846, i contra Edward Loewe (+6 \xe2\x80\x937 =1) el 1849, ambd\xc3\xb3s a Londres._NEWLINE_H.A. Kennedy va jugar al gran Torneig Internacional de Londres de 1851, on hi finalitz\xc3\xa0 en 6a pla\xc3\xa7a. Va eliminar en Carl Mayet a la primera ronda, amb dues vict\xc3\xb2ries. A la segona ronda, va perdre contra en Marmaduke Wyvill (+3 \xe2\x80\x934 =1). A la tercera ronda, va derrotar en James Mucklow amb 4 vict\xc3\xb2ries. Finalment, va perdre contra en J\xc3\xb3zsef Sz\xc3\xa9n (+0 \xe2\x80\x934 =1)._NEWLINE_El 1862, va perdre la que segurament fou la primera partida internacional per tel\xc3\xa8graf, contra Serafino Dubois.'